Euroopa Liidu Teataja L 409 , 31/12/1992 Lk 0031 - 0032



Nõukogu direktiiv 92/115/EMÜ, 17. detsember 1992, millega muudetakse esimest korda direktiivi 88/344/EMÜ toiduainete ja toidu koostisosade tootmisel kasutatavaid ekstrahente käsitlevate liikmesriikide õigusaktide ühtlustamise kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 100a, võttes arvesse komisjoni ettepanekut, [1] koostöös Euroopa Parlamendiga, [2] võttes arvesse majandus- ja sotsiaalkomitee arvamust [3] ning arvestades, et: direktiivi 88/344/EMÜ [4] artikli 2 lõikega 5 nähakse ette, et kahe aasta jooksul alates kõnealuse direktiivi vastuvõtmisest vaatab komisjon pärast toidu teaduskomiteega konsulteerimist lisas nimetatud ekstrahentidega ja metüülpropaan-2-ooliga seotud sätted uuesti läbi ning teeb vajalikud muudatused; selle muudatuse raames peaks nõukogu otsustama, kas lisa III osas nimetatud ekstrahentide jäägid peaksid viitama pigem lõhna- ja maitseainetele kui toiduainetele; kolm aastat pärast direktiivi 88/344/EMÜ vastuvõtmist peaks komisjon esitama nõukogule asjakohased ettepanekud artikli 2 lõikes 6 nimetatud ekstrahentide kohta, mida seni reguleerivad üksnes siseriiklikud õigusaktid; aastatel 1990 ja 1991 hindas toidu teaduskomitee kõiki kõnealuses direktiivis nimetatud ekstrahente, eesmärgiga asendada 1981. aastal ajutiselt kehtestatud aktsepteeritavad päevadoosid (ADI) lõplike hinnangutega; see ei ole alati olnud võimalik, sest nõutavat teavet ei ole esitatud; saadud teabe põhjal otsustas toidu teaduskomitee sõltuvalt asjaomasest ainest, kas anda oma heakskiit, säilitada ajutine staatus või tühistada eelmine ajutine heakskiit, ON VASTU VÕTNUD KÄESOLEVA DIREKTIIVI: Artikkel 1 Direktiivi 88/344/EMÜ muudetakse järgmiselt. 1. Artikkel 1: a) lõikele 1 lisatakse järgmine lõik: "Käesoleva direktiivi kohaldamine ei piira ühenduse täpsemate eeskirjade alusel vastuvõetud sätete kohaldamist."; b) lõige 2 jäetakse välja. 2. Artikli 2 lõiked 5 ja 6 jäetakse välja. 3. Lisa muudetakse järgmiselt: a) I OSA: - atsetoonile lisatakse järgmine joonealune märkus 2: "(2) Atsetooni kasutamine oliivijääkõli rafineerimisel on keelatud."; b) II OSA: - ekstrahendid metanool ja propaan-2-ool lisatakse igasuguseks kasutamiseks jääkide piirnormiga 10 mg/kg, - joonealusele märkusele 1 lisatakse järgmine lause: "Heksaani ja etüülmetüülketooni ei tohi koos kasutada.", - joonealune märkus 2 jäetakse välja. Kolmandas veerus asendatakse röstitud kohvis diklorometaani sisaldus 10 mg/kg väärtusega 2 mg/kg, - etüülmetüülketoonile lisatakse joonealune märkus 2: "(2) n-heksaani sisaldus selles ekstrahendis ei tohiks ületada 50 mg/kg. Seda ekstrahenti ei tohi kasutada koos heksaaniga."; c) III OSA: - jäetakse välja tsükloheksaan, isobutaan ja joonealune märkus, - diklorometaani sisaldus 0,1 mg/kg asendatakse väärtusega 0,02 mg/kg, - lisatakse propaan-1-ool jääkide piirnormiga 1 mg/kg, - heksaanile ja etüülmetüülketoonile lisatakse joonealune märkus: "(1) Neid kahte ekstrahenti ei tohi koos kasutada." Artikkel 2 1. Liikmesriigid muudavad oma õigusnorme nii, et need: - lubavad käesolevale direktiivile vastavate toodetega kauplemist hiljemalt 1. juulist 1993, - keelavad käesolevale direktiivile mittevastavate toodetega kauplemise alates 1. jaanuarist 1994. Liikmesriigid teatavad sellest viivitamata komisjonile. 2. Kui liikmesriigid võtavad lõikes 1 nimetatud meetmed, sisaldavad need viidet käesolevale direktiivile või selline viide lisatakse nende ametliku avaldamise korral. Sellise viitamise viisi näevad ette liikmesriigid. Artikkel 3 Käesolev direktiiv on adresseeritud liikmesriikidele. Brüssel, 17. detsember 1992 Nõukogu nimel eesistuja R. Needham [1] EÜT C 11, 17.1.1992, lk 5. [2] EÜT C 94, 13.4.1992, lk 158 jaEÜT C 337, 21.12.1992. [3] EÜT C 223, 31.8.1992, lk 23. [4] EÜT L 157, 24.6.1988, lk 28. --------------------------------------------------